ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
18 ธ.ค. 2558

สรุปภาวะตลาดภาคเช้า :SET โดน ICT + พลังงานกดดัน – SET อ่อนตัวลง จากแรงขายในกลุ่ม ICT ตามการประมูล 4G ที่ยังยืดเยื้อ และกลุ่มพลังงานอ่อนตัวลงตามราคาน้ำมันดิบเมื่อคืน สร้าง sentiment เชิงลบให้กับตลาด พลอยทำให้กลุ่มแบงก์เสียทรงไปด้วย มีแรงขายร่วมออกมา ส่วนประชุม BoJ ยังคงนโยบายการเงิน แต่ขยายประเภทสินทรัพย์ที่จะซื้อในโครงการ QQE มากขึ้น โดยรายละเอียดติดตามถ้อยแถลงเวลา 13.30 น. นี้ ทั้งนี้ SET ปิดที่ระดับ 1289.43 จุด, -20.91 จุด ด้วยมูลค่าซื้อขายอยู่ที่ระดับ 1.8 หมื่นล้านบาท กลุ่มหลัก กดดันตลาด โดยพลังงาน ICT และ แบงก์ ปิดลบ -3.0%, -2.1% และ -1.8% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ :
ช่วงบ่าย: คาดทรงตัวในแดนลบช่วง 1,290 จุด ไปจนถึงมีโอกาสเพิ่มช่วงลบได้อีกโดยหากหลุดต่ำกว่า 1,290 จุด จะมีแนวรับถัดไปที่ 1,280 จุด เนื่องด้วยแรงขายกลุ่มหลัก ยังเป็นปัจจัยกดดัน SET ส่วนโอกาสฟื้นตัวได้ จะเกิดขึ้น หากการประมูล 4G สิ้นสุดลง กลยุทธ์ นักลงทุน รอซื้อเมื่ออ่อนตัว ตามแนวรับ ส่วนนักเก็งกำไร ซื้อเล่นรีบาวด์ โดยมีจุดลดพอร์ต หาก SET ต่ำกว่า 1,275 จุด ทั้งนี้ หุ้นแนะนำตามสัญญาณเทคนิคได้แก่ TWPC (รับ 7.00 ต้าน 7.50 cut 6.80)
 